ත්‍රස්ත විමර්ශන කොට්ඨාසයේ නිලධාරියා පෙන්වාදුන්නේ සහරාන් හෂීම් අන්තවාදී මත දැරීමට සහ මෙරට ඉහල පෙළේ සංචාරක හෝටල් සහ කතෝලික දේවස්ථාන ඉලක්ක කිරීමට හේතු වූ ප්‍රධාන කරුණු 4ක් අදාළ දේශනයේ අන්තර්ගත බවයි. 01 - අල්ලා දෙවියන් වහන්සේ විසින් අනුමත කර ඇති ක්‍රියාවන් හෙවත් හලාල් වලට ආදරය කිරීම සහ තහනම් කර ඇති ක්‍රියාවන් හෙවත් හරාම් ප්‍රතික්ෂේප කිරීම, 02 - අල්ලා දෙවියන් විසින් මුස්ලිම් ජනතාවට ලබාදී ඇති දේශයට අබු බකර් අල් බග්දාදි විසින් ඉස්ලාම් රාජ්‍යයක් බිහිකර තිබියදී එහි කුඩා නගරයක් වන බාගුස් වෙත රටවල් 80ක් එකතු වී බෝම්බ ප්‍රහාර එල්ලකර මුස්ලිම් ජනතාව මරා දැමීමට පළිගැනීම, 03 - නවසීලන්තයේ මුස්ලිම් පල්ලියක ආගම අදහමින් සිටි මුස්ලිම් ජනතාව ක්‍රිස්තියානි පුද්ගලයෙකු විසින් ඝාතනය කිරීම, 04 - සිරියාවේ සහ ඉරාකයේ මුස්ලිම් විරුද්ධවාදීන් හෙවත් කාෆීර්වරුන් ශ්‍රී ලංකාවට පැමිණ සංචාරය කිරීම එම ප්‍රධාන කරුණු 4 ලෙස සහරාන් සිය දේශනයෙන් පෙන්වා දී තිබෙනවා.